
E L Ő T E R J E S Z T É S

Sülysáp Város Önkormányzata Képviselő-testületének

2019. április 25-én tartandó munkaterv szerinti ülésére

2. napirendhez

Tárgy:
Tájékoztató a 2019. év I. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2018. év I. negyedévére vonatkozóan.
Kérem a beszámoló szíves megtárgyalását és elfogadását.
…/2019. (IV. 25.) ÖKT határozati javaslat

Sülysáp Város Önkormányzatának Képviselő-testülete a 2019. év I. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, HSZB elnöke
Sülysáp, 2019. április 17.

Horinka László s.k.
Pálinkásné Petik Éva

polgármester
HSZB elnök
BESZÁMOLÓ

a Sülysáp Város Önkormányzata Képviselő-testülete által átruházott 

hatáskörökben hozott 2019. I. negyedévi döntésekről

I. Önkormányzati szociális támogatások

Polgármesteri hatáskörben 2019. I. negyedévében újonnan 26 db háztartás esetében állapítottunk meg települési lakásfenntartási támogatást (165.500,- Ft összegben), ebből 22 háztartás újraigénylő, 4 háztartás pedig először igényli ezt az ellátási formát. Ebben a negyedévben átlagosan 249 esetben történt kifizetés/ átutalás 1.625.000,- Ft összegben, ez havi átlagban 83 háztartást érintett, átlagosan havi 541.667,- Ft/ hó értékben. 

A támogatás egy hónapra eső összegét a háztartásban az egy főre jutó jövedelem arányában kell megállapítani havi rendszerességgel, legfeljebb 12 hónapra. A megállapított települési lakásfenntartási támogatásnál továbbra is fő szempont a természetbeni ellátási forma biztosítása, ahol a háztartás által igénybe vett közmű szolgáltatónak utaljuk a megítélt összeget, elsősorban: áram és gázszolgáltatók részére. Ezek hiányában pedig házipénztárból történő készpénz kifizetés történik átlagosan 5 fő részére, átlagosan havi 38.500,-Ft összegben.

Ebben az időszakban 1 esetben megszüntettük az ellátás folyósítását az ügyfél elköltözése miatt, 1 esetben pedig megszüntettük az eljárást a hiánypótlás benyújtásának elmulasztása miatt.

Települési krízistámogatás megállapításra iránti kérelemmel 81 esetben fordultak hivatalunkhoz. 

A 81 kérelemből 38 esetben pénzbeli ellátást állapítottunk meg összesen 318.500,- Ft összegben. A benyújtott kérelmekből 1 esetben a Dr. Gáspár István Humánszolgáltató Központ együttműködését kértük a pénzbeli ellátás cél szerinti felhasználása érdekében. A maradék 43 esetben, összesen 774.000,- Ft összegben állapítottunk meg tüzelőt.

Polgármesteri hatáskörben 2019. I. negyedévében 3 esetben került sor újonnan települési létfenntartási támogatást megállapításra 19.000,- Ft összegben.

2019. I. negyedévében összesen átlagosan 12 fő volt jogosult erre az ellátásformára, 73.000,- Ft összegben. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban nem esetben került sor. 

2019. I. negyedévében köztemetés elrendelésére 1 esetben került sor.
A települési utazási támogatásra az a személy jogosult, aki a helyi tömegközlekedést bérletjeggyel veszi igénybe és tartósan beteg, vagy fogyatékkal élő; 18 éven aluli és 25 éven aluli diák, aki közoktatásban nappali rendszerű oktatásban vesz részt, vagy felsőoktatásban nappali tagozaton tanul; nyugellátásban részesül, de ingyenes utazásra nem jogosult; bármely más települési támogatásban részesül.

2019. I. negyedévben 50 fő nyugdíjas, 104 fő közép, illetve felsőoktatásban részt vevő diák, 562 fő általános iskolai diák jogosult a támogatásra összesen 1.074.000,- Ft értékben.

A fent említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni, szociális helyzetére.
II. Közterületek használatának engedélyezése
A polgármester átruházott hatáskörében hozott döntései 2019. I. negyedévben a közterületek használatának rendjéről és feltételeiről szóló 7/2010. (IV. 1.) önkormányzati rendelet 8. § (1) bekezdése alapján:
1 db közterület használati engedély került kiadásra mozgóárusítás céljára.

2 db közterület használati engedély került kiadásra egyéb árusítás céljára. 

III. Civil szervezetek előző évi beszámolóinak elfogadása

Sülysáp Város Önkormányzatának Humán Szolgáltatások Bizottsága 2019. március 21. napján tartott ülésén tárgyalta a helyi civil szervezeteknek 2018. évben juttatott önkormányzati támogatás felhasználásáról szóló beszámolókat. A 9 támogatott szervezet cél szerint használta fel a támogatást és megfelelően elszámolt, így a bizottság a beszámolóikat elfogadta.
Sülysáp, 2019. január 17.

